Moetie-moord: Minderjarige verdagtes pleit onskuldigDesiree Murugan Foto: risingsunchatsworth.co.za Drie minderjariges, wat na verwagting sou skuld erken vir hul rol om ŉ prostituut te vermoor en te onthoof, het Maandag in die Durbanse streekshof onskuldig gepleit. “Dit wil voorkom of die omstandighede verander het. Die drie het aangedui dat hulle onskuldig wil pleit,” het staatsaanklaer Kuveshni Pillay gesê. Die hof het ook gehoor dat die drie wil aansoek doen om borgtog. Landdros Anand Maharaj het die saak tot 22 September uitgestel. Die drie minderjariges wie se name nie genoem mag word nie, en twee medebeskuldigdes, ŉ sangoma Sivonkaliso Mbili (32) en sy assistent Vusumuzi Gumede (30), staan tereg op aanklag van die moord op Desiree Murugan (37). Murugan se onthoofde liggaam is op 18 Augustus in ŉ stadion in Durban opgespoor. Haar kop is vyf dae later in Imfume aan die Suidkus opgespoor. Mbili en Gumede het onskuldig gepleit, en gaan ook Maandag aansoek doen om borgtog. Falakhe Khumalo (18) het Donderdag in die hof skuld erken op haar moord, waarna hy tot lewenslange tronkstraf gevonnis is. Hy beweer Mbili het hom R2 miljoen aangebied vir die kop van ŉ wit, Indiër- of bruin vrou. Lees meer hier. (WAARSKUWING: Die inhoud van die berig kan sensitiewe lesers ontstel)